Samuel Eto’o

Samuel Eto’o Fils (s. 10. maaliskuuta 1981 Nkon, Kamerun) on kamerunilais-espanjalainen jalkapalloilija, joka on pelannut pitkään Espanjassa ja sen jälkeen muun muassa Italiassa, Englannissa ja Turkissa. Häntä on kuvailtu nopeaksi, voimakkaaksi ja suoraviivaiseksi pelaajaksi. Hän on toiminut Kamerunin maajoukkueen kapteenina. Hänet on valittu Afrikan vuoden jalkapalloilijaksi vuosina 2003, 2004, 2005 ja ennätyksellisesti jälleen vuonna 2010. Syyskuussa 2021 Samuel Eto'o ilmoitti ehdokkuudestaan ​​Kamerunin jalkapalloliiton (Fecafoot) puheenjohtajaksi.Eto'o nacionalizado  FC Barcelona. Viitattu 18.10.2007.

Eto’o sai Espanjan kansalaisuuden lokakuussa 2007.Cameroun : Samuel Eto’o annonce sa candidature à la présidence de la Fecafoot LeMonde. Viitattu 22.09.2021. 


 Ura 
Eto’o muutti Espanjaan vuonna 1996 vain 16-vuotiaana liittyäkseen Real Madridin riveihin, mutta hän pelasi seuran edustusjoukkueessa vain kolme Espanjan pääsarjan ottelua.Ficha del jugador LFP. Viitattu 18.10.2007. Vuoden 2000 alussa hän siirtyi osaomistussopimuksella Mallorcaan, jossa hän nousi tähteyteen ja voitti vuonna 2003 Espanjan cupin. Hän on 54 maalillaan seuran historian paras maalintekijä Espanjan pääsarjassa.

 Barcelona (2004–2009) 

Barcelonaan Eto’o siirtyi pitkällisten kolmisuuntaisten neuvotteluiden jälkeen kaudeksi 2004–2005. Barcelona maksoi Eto’osta Mallorcalle 24 miljoonaa euroa Barcelonan virallisten verkkosivujen mukaan. Hänestä tuli samalla ensimmäinen kamerunilainen pelaaja, joka on koskaan pelannut FC Barcelonassa. Debyyttinsä hän teki 29. elokuuta 2004 Ràcing Santanderia vastaan. Ensimmäisellä kaudellaan hän teki Barcelonassa 25 maalia. Maaleillaan hän auttoi Barcelonan kauden päätteeksi mestariksi. Eto’on Levantea vastaan tekemä maali ratkaisi mestaruuden Barcelonalle. Eto’o saavutti Barcelonassa 50:n maalin rajapyykin jo 67:n pelaamansa ottelun jälkeen.

Hän voitti seurassa Espanjan pääsarjamestaruuden kolmesti (2005, 2006 ja 2009) ja Mestarien liigan kaksi kertaa (2006, 2009). Eto’o on tehnyt maalin kahdessa eri Mestarien liigan finaalissa. Hän on myös voittanut Espanjan pääsarjan maalikuninkuuden kaudella 2005–2006. Eto’o, ranskalainen Thierry Henry ja argentiinalainen Messi muodostivat Barcelonan pelätyn ”MET”-kolmikon. Eto’o on tunnettu erityisesti oikea-aikaisista läpijuoksuistaan.

 Inter (2009–2011) 

Maxwellin siirron varmistutta Barcelonaan, Joan Laporta ilmoitti Barcelonan ja Internazionalen päässeen sopimukseen Zlatan Ibrahimovićin siirtymisestä katalonialaiseuraan. Osana kauppaa Eto’o siirtyi Internazionaleen, jonka lisäksi Barcelona maksoi 46 miljoonaa euroa.Laporta announces agreement in principle with Inter FC Barcelona. Viitattu 17.3.2010. Ibrahimovićin hyväksyttyä henkilökohtaiset termit Eto’o matkasi Milanoon lääkärintarkastukseen, jonka jälkeen kauppa oli valmis.Ibrahimovic will arrive on Sunday FC Barcelona. Viitattu 17.3.2010. Eto’o teki joukkueen kanssa viisivuotisen sopimuksen. 8. elokuuta 2009 hän teki ensimmäisen maalinsa joukkueessa Italian supercupin ottelussa Laziota vastaan. Avauskaudellaan Interissä Eto’o pelasi 48 ottelussa 16 maalia, joista liigassa 12, 32:ssa ottelussa. Ne auttoivat Interin voittamaan Serie A:n kauden 2009–2010. Kaudella Inter eteni myös Mestarien liigan finaaliin, jossa se voitti FC Bayern Münchenin 2–0-lukemin. Eto’osta tuli näin ollen ainut pelaaja, joka on voittanut ´triplan´ kahtena peräkkäisenä kautena.Continental trebles en.wikipedia.org  Viitattu 9.11.2013.

Seuraavalla kaudella Eto’o teki 21 maalia 35 Serie A-ottelussa sekä niiden lisäksi 16 maalia 18 Italian cupin, Mestarien liigan, UEFA Super Cupin, Italian supercupin sekä FIFA Club World Cupin ottelussa Interin jäätyä Serie A:n toiseksi.Performance data for season 2010/11 transfermarkt.co.uk  Viitattu 9.11.2013.

 Anži Mahatškala (2011–2013) 

Eto’o siirtyi elokuussa 2011 Venäjän valioliigassa pelaavaan FK Anži Mahatškalaan 30 miljoonan euron siirtosummalla. Hänestä tuli samalla maailman parhaiten palkattu jalkapalloilija 20 miljoonan euron vuosipalkallaan, mihin eivät yllä edes La Liga -sarjan tähdet Cristiano Ronaldo ja Lionel Messi.

Anžissa hän teki 53:ssa Venäjän valioliigan ottelussa 25 maalia.Eto'o Total performance data transfermarkt.com  Viitattu 9.11.2013. Hän teki maalin Venäjän valioliigadebyytissään 27. elokuuta 2011.Samuel Eto'o scores on Anzhi debut en.ria.ru  (27.8.2011) Viitattu 9.11.2013. 5. marraskuuta hän teki 2 maalia Anžin 3–1-voitossa Krylya Sovetovista.Anzhi 3-1 Krylya Sovetov soccerpunter.com  Viitattu 9.11.2013. 28. huhtikuuta 2012 3–1-voitossa FK Lokomotiv Moskovaa vastaan Eto’o teki jälleen kaksi maalia.Anzhi 3-1 Lokomotiv Moskva soccerpunter.com  Viitattu 9.11.2013. Avauskaudellaan hän teki 22:ssa valioliigaottelussa 13 maalia.

Seuraavalla kaudella 2012–2013 hän teki 10 maalia 25:ssä ottelussa. Kaudella hän teki kaksi maalia 26. elokuuta 2012  4–2-voitossa Mordovia Saranskia vastaan.Anzhi 4-2 Mordovia soccerpunter.com  Viitattu 9.11.2013. Hän teki kaksi maalia myös 16. syyskuuta 5–2-voitossa FK Kuban Krasnodaria vastaan.Anzhi 5-2 Kuban Krasnodar soccerpunter.com  Viitattu 9.11.2013. Kaudella hän teki myös 9 maalia kuuteentoista otteluun Eurooppa-liigassa.International cups soccerway.com  Viitattu 9.11.2013. Hän muun muassa teki joukkueen molemmat maalit 2–0-voitossa Sveitsiläisestä BSC Young Boysista,Anzhi vs. Young Boys soccerway.com  (4. lokakuuta 2012) Viitattu 9.11.2013. sekä 2–0-maalin Anžin voitossa Udinese Calciosta 22. marraskuuta.Anzhi vs. Udinese soccerway.com  (22. marraskuuta 2012) Viitattu 9.11.2013.

 Chelsea (2013–2014) 

Anžin omistajan, Suleiman Kerimovin, laitettua kaikki seuran tähtipelaajat myyntiin hänen aikoessaan pienentää seuran budjettia,Anzhi Makhachkala plan massive clear out after billionaire cut funding insideworldsoccer.com  Viitattu 31.8.2013. Eto’o siirtyi 29. elokuuta 2013 Englantilaiseen Chelseaan 1-vuotisella sopimuksella.ETO'O SIGNS chelseafc.com  Viitattu 31.8.2013. Eto’o teki ensimmäisen maalinsa Chelsealle 19. lokakuuta pelatussa Valioliiga-ottelussa Cardiffia vastaan.Chelsea nousi selvään 4–1-voittoon kotikentällään yle.fi (19. lokakuuta 2013) Viitattu 22.10.2013.

6. marraskuuta hän teki kaksi maalia Mestarien liigassa neljännen kierroksen ottelussa Schalkea vastaan. 3–0-voittoon päättyneen ottelun kolmannen maalin teki Demba Ba.Mestarien liigassa todellinen emämunaus yle.fi (6. marraskuuta 2013) Viitattu 9.11.2013. Eto’o päätti hienon viikkonsa lauantaina 9. marraskuuta tehden Chelsean 1–0-maalin 2–2-tasapelissä West Bromwich Albionista.Valioliigassa draamaa, 65 pelin putken katkeaminen sekuntien päässä yle.fi Viitattu 9.11.2013. 29. joulukuuta hän teki Chelsean voittomaalin 2–1-voitossa Liverpoolista.BBC Sport - Chelsea 2-1 Liverpool bbc.com  (29.12.2013) Viitattu 29.12.2013. 19. tammikuuta 2014 hän ratkaisi joukkueelleen voiton Manchester Unitedista tehden Chelsean kaikki maalit 3–1-kotivoitossa.Manchester Unitedin tuska syventyi – Chelsea-hyökkääjä täysin pitelemätön yle.fi (19.1.2014) Viitattu 19.1.2014. Seuraavan maalinsa hän teki 8. maaliskuuta 4–0-voitossa Tottenhamista, jossa hän myös hankki rangaistuspotkun.Tottenham murskasi itse itsensä – Chelsea porskuttaa sarjakärjessä yle.fi (8.3.2014) Viitattu 9.3.2014. 18. maaliskuuta pelatussa Mestarien liigan neljännesvälierien toisessa osaottelussa Galatasarayta vastaan hän vei Chelsean johtoon jo ottelun 4. minuutilla. Ottelu päättyi lopulta Chelsean 2–0-voittoon ja joukkue eteni puolivälieriin yhteismaalein 3–1.Chelsea jyräsi Galatasarayn - Drogballa vaisu iltapuhde yle.fi (18.3.2014) Viitattu 25.3.2014. Eto’o teki maalin jälleen 22. maaliskuuta 6-0-murskavoitossa paikallisvastustaja Arsenalista.Chelsea järjesti täydellisen nöyryytyksen - Arsenal-luotsin juhlapäivästä sysimusta yle.fi (22.3.2014) Viitattu 25.3.2014. 19. huhtikuuta hän teki Chelsean ainoan maalin 1–2-tappiossa Sunderlandille.Huimaa draamaa Valioliigassa - Liverpool-laina aiheutti Chelsealle karmean tappion yle.fi (19.4.2014) Viitattu 28.4.2014.

Heinäkuussa 2014 Chelsea ilmoitti kotisivuillaan, että Eto’on 1-vuotinen sopimus oli päättynyt ja hän sai luvan alkaa etsimään itselleen uutta seuraa.Goodbye Eto'o - ChelseaFC.com chelseafc.com  Viitattu 6.8.2014. Hän pelasi seurassa yhteensä 35 ottelua ja teki 12 maalia.

 Everton (2014–) 
26. elokuuta 2014 Eto’o solmi kahden vuoden mittaisen sopimuksen Valioliigassa pelaavan Evertonin kanssa.

 Maajoukkueura 

Kamerunin paidassa hän on voittanut kaksi kertaa Afrikan-mestaruuden (2000, 2002) sekä olympiakultaa 2000 kesäolympialaisissa Sydneyssä. Vuonna 2006 hän osallistui Egyptissä Afrikan-mestaruuskilpailuihin, jossa Kamerun putosi puolivälierissä Eto’on ammuttua rangaistuspotkun yli maalin Norsunluurannikkoa vastaan. 31. tammikuuta 2008 Eto’o ohitti norsunluurannikkolaisen Laurent Pokoun kaikkien aikojen maalintekijänä Afrikan mestaruusturnauksissa. Pokoun tekemä vanha ennätys oli 14 maalia.Eto'o goal record BBC Sport. Viitattu 31.1.2008.

 Veropetostuomio 
Kesäkuussa 2022 Eto’o tuomittiin Espanjassa 22 kuukauden ehdolliseen vankeuteen. Hänen on myös maksettava verosaatavia takaisin 3,7 miljoonaa euroa ja sakkoja 1,8 miljoonaa euroa. Eto’ota syytettiin siitä, ettei hän ollut ilmoittanut tulojaan kuvaoikeuksien siirrosta vuosina 2006–2009. Eto’o siirsi kuvaoikeutensa Unkarissa sijaitsevalle yritykselle, joka ilmoitti Eto’on tienanneen kuvistaan Unkarissa, jossa veroaste on Euroopan alhaisimpien joukossa.

 Saavutukset 
 Real Madrid 

Intercontinental Cup mestaruus: 1997–98
Mestarien liiga mestaruus: 1999–00

 Real Mallorca 

Copa del Rey mestaruus: 2002–03

 FC Barcelona 

Primera División mestaruus: 2004–05, 2005–06 2008–09
Supercopa de España mestaruus: 2005–06, 2006–07
Mestarien liiga mestaruus: 2005–06 2008–09

 FC Internazionale Milano 

Serie A mestaruus 2009–10
Coppa Italia mestaruus: 2009–2010, 2010–2011 
Italian supercup mestaruus: 2010
Mestarien Liiga mestaruus 2009–10
Seurajoukkueiden maailmanmestaruus: 2010

 Kamerun 

Olympiakulta: 2000
Jalkapallon Afrikan-mestaruuskilpailut mestaruus: 2000, 2002
Confederations Cup hopea: 2003
Jalkapallon Afrikan-mestaruuskilpailut hopea: 2008

 Henkilökohtaiset saavutukset 

Afrikan vuoden jalkapalloilija: 2002–03, 2003–04, 2004–05, 2009–10
Fifan vuoden pelaaja äänestyksen kolmas: 2004–05
Pichichi-palkinto: 2005–06
Kultainen leijona: 2004, 2009, 2010Morocco: Samuel Eto'o crowned Lion d'Or for third time StarAfrica 5.1.2011 Viitattu 28.11.2011 

 Lähteet 

 Aiheesta muualla 

 Samuel Eto'o FC Barcelonan sivustolla  
 Samuel Eto'o Football Database -sivustolla 

Luokka:Kamerunilaiset jalkapalloilijat
Luokka:Kamerunilaiset olympiavoittajat
Luokka:Jalkapallon Afrikan mestarit
Luokka:Vuonna 1981 syntyneet
Luokka:Elävät henkilöt